УСЛУГИ
 (Посочен в Член 95)
 ЕС като страна по Споразумението
 1.
 В списъка по-долу на задълженията са посочени секторите на услугите, либерализирани от ЕС като страна по споразумението съгласно член 95, и ограниченията под формата на резерви по отношение на достъпа до пазара и националното третиране, приложими към услугите и доставчиците на услуги от Украйна в тези сектори. Списъците съдържат следните части:
 а)
 първа колона, в която е посочен секторът или подсекторът, в рамките на който страната по споразумението поема задължението, и обхватът на либерализацията, към която се прилагат резервите;
 б)
 втора колона с описание на приложимите резерви.
 Ако посочената в буква б) колона включва резерви само от страна на определена държава членка, непосочените в нея държави членки поемат задължения в съответния сектор без резерви (липсата на специфични резерви за определена държава членка в даден сектор не засяга евентуалните приложими хоризонтални резерви или секторни резерви в рамките на ЕС).
 Не се поемат задължения за секторите или подсекторите, които не са посочени в списъка по-долу.
 2.
 При определянето на отделните сектори и подсектори:
 а)
 CPC е Централната класификация на продуктите, съставена от Статистическата служба на Организацията на обединените нации, Statistical Papers, Series M, No 77, CPC prov, 1991 г.;
 б)
 CPC ver. 1.0 е Централната класификация на продуктите, съставена от Статистическата служба на Организацията на обединените нации, Statistical Papers, Series M, No 77, CPC ver 1.0, 1998 г.
 3.
 Списъкът по-долу не включва мерки, свързани с изискванията и процедурите към квалификацията, с техническите стандарти и изискванията и процедурите за получаване на разрешение, когато те не представляват ограничение по отношение на достъпа до пазара или националното третиране по смисъла на членове 93 и 94 от Споразумението. Дори и да не са включени в списъка, при всички положения тези мерки (напр. необходимостта от получаване на разрешение, задълженията за универсална услуга, необходимостта от признаване на квалификации в регулираните сектори, от полагане на специални изпити, включително езикови, недискриминационно изискване за това някои дейности да не могат да се извършват в защитени природни зони или в зони с особено историческо и културно значение) се прилагат за инвеститорите от другата страна по Споразумението.
 4.
 Списъкът по-долу не засяга възможността за начин 1 в някои сектори и подсектори в сферата на услугите, нито съществуването на държавен монопол и изключителни права съгласно списъка на задълженията относно установяването.
 5.
 В съответствие с член 85, параграф 3 от Споразумението списъкът по-долу не включва мерки във връзка със субсидии, отпуснати от страните по Споразумението.
 6.
 Правата и задълженията, произтичащи от долупредставения списък, нямат непосредствено действие и съответно не предоставят пряко никакви права на физически или юридически лица.
 7.
 За секторите, които са засегнати от регулаторното сближаване, посочено в приложение ХVII, долуспоменатите ограничения се отменят съгласно член 4, параграф 3 от приложение ХVII.
 Сектор или подсектор
 Описание на резервите
 1. БИЗНЕС УСЛУГИ
 А.
 Професионални услуги
 а)
 Юридически услуги
 (CPC 861) (1)
 (с изключение на юридическите консултации и документи и услугите по удостоверяване, предоставяни от юристи, които имат обществени функции, например нотариуси, huissiers de justice или други officiers publics et ministériels).
 За начини 1